**ΑΝΑΛΥΤΙΚΟ ΕΓΧΕΙΡΙΔΙΟ ΑΝΑΦΟΡΑΣ**

**ΠΕΡΙΕΧΟΜΕΝΑ**

**ΣΚΟΠΟΣ**

Σκοπός του παρόντος εγχειριδίου αναφοράς είναι να δώσει αρκετές πληροφορίες, κυρίως στους μη ειδικούς, να χειρίζονται με τον βέλτιστο δυνατό τρόπο την εφαρμογή και τις ηλεκτρικές συσκευές, που διαχειρίζονται από την εφαρμογή. Όλες οι λειτουργίες θα επεξηγηθούν όσο το δυνατόν πιο αναλυτικά, ώστε να μπορεί ο χρήστης να κάνει ορθή απασφαλμάτωση, σε περίπτωση που κάτι δεν πάει όπως θα έπρεπε.

**ΕΦΑΡΜΟΓΗ**

**ΠΡΟΣΩΠΙΚΟΣ ΗΛΕΚΤΡΟΝΙΚΟΣ ΒΟΗΘΟΣ**

Η εφαρμογή έχει ως σκοπό να μπορεί ο χρήστης να διαχειρίζεται ηλεκτρονικά τις συσκευές του. Υπάρχουν ορισμένα δωμάτια που έχουν εγκατασταθεί, τα οποία ο χρήστης μπορεί να διαχειρίζεται με πλήρη έλεγχο.

**ΣΥΜΠΛΗΡΩΣΗ ΣΤΟΙΧΕΙΩΝ**

Ο προσωπικός βοηθός, πρέπει να έχει στοιχεία για την ημέρα και την ώρα, πριν λειτουργήσει. Μόλις ανοίξει, δηλαδή η εφαρμογή, θα ζητηθούν στοιχεία για την ώρα σε 24ωρη μορφή ΩΩ:ΛΛ:ΔΔ και ημερομηνία σε μορφή ΗΗ/ΜΜ/ΕΕΕΕ (όπου Ω η Ώρα, Λ τα λεπτά, Δ τα δευτερόλεπτα, Η η ημέρα, Μ ο μήνας, Ε το έτος).

Κατόπιν, θα ζητηθεί και ένα ημερήσιο πρόγραμμα, μέσα στο οποίο θα βάζει τις δραστηριότητές του ο χρήστης. Έτσι, ο προσωπικός βοηθός θα μπορεί να διαχειρίζεται αυτόματα ορισμένες λειτουργίες, αν ο χρήστης δεν τις έχει τακτοποιήσει.

**ΕΠΙΛΟΓΗ ΔΩΜΑΤΙΟΥ**

Ο χρήστης μπορεί να επιλέξει ποιο δωμάτιο θέλει να χειριστεί. Με το ομώνυμο κουμπί, μπορεί να περιηγηθεί σε όλα τα δωμάτια του σπιτιού και να χειριστεί όποιες ηλεκτρικές συσκευές είναι εγκατεστημένες σε αυτά.

**ΠΑΠΟΥΤΣΟΘΗΚΗ**

**ΣΥΝΔΕΣΗ ΣΕ ΗΛΕΚΤΡΙΚΟ ΡΕΥΜΑ**

Ο χρήστης καλείται να συνδέσει στο ηλεκτρικό ρεύμα, εμμέσω πρίζας, την συσκευή, ώστε να μπορούν να ανοίξουν τα ηλεκτρονικά της. Ύστερα, θα μπορεί να την ανοίξει, πηγαίνοντας στην εφαρμογή, και ύστερα στο δωμάτιο στο οποίο βρίσκεται η παπουτσοθήκη.

**ΥΔΡΟΔΟΤΗΣΗ**

Ο χρήστης καλείται να συνδέσει με παροχή νερού την παπουτσοθήκη, ώστε να μπορούν να πλένονται τα παπούτσια εντός της παπουτσοθήκης. Η διαδικασία του πλυσίματος είναι αυτόματη. Ωστόσο, αν ο χρήστης το επιθυμεί, μπορεί να στείλει χειροκίνητα, μέσω της εφαρμογής, ένα ζευγάρι παπούτσια για πλύσιμο.

**ΤΟΠΟΘΕΤΗΣΗ ΚΑΙ ΑΝΑΓΝΩΡΙΣΗ ΠΑΠΟΥΤΣΙΩΝ**

Στο κάτω-δεξιά μέρος της παπουτσοθήκης, αντικρίζεται η εσοχή στην οποία μπορεί να τοποθετηθεί ένα ζευγάρι παπουτσιών. Ο χρήστης μπορεί να πάρει όποιου είδους παπούτσι επιθυμεί εκείνος και η παπουτσοθήκη θα το αποθηκεύσει αυτόματα. Μία άλλη διαδικασία, που γίνεται επίσης αυτόματα, είναι η αναγνώριση των παπουτσιών. Δεν χρειάζεται ο χρήστης να ορίσει τον τύπο ή την καθαριότητα του παπουτσιού, καθώς αυτές οι δύο ενέργειες πραγματοποιούνται αυτόματα. Αυτές τις πληροφορίες, μπορεί να τις δει μέσω της εφαρμογής ο χρήστης.

**ΕΞΥΠΝΗ ΑΠΟΘΗΚΕΥΣΗ ΚΑΙ ΤΑΞΙΝΟΜΗΣΗ**

Εφ’ όσον ο χρήστης έχει ενεργοποιήσει την έξυπνη αποθήκευση και ταξινόμηση στην εφαρμογή, η παπουτσοθήκη θα αρχίσει να ταξινομεί, ανάλογα με το πρόγραμμα που παρέχει ο χρήστης στην εφαρμογή, όλα τα παπούτσια. Ανάλογα με τις δραστηριότητες, η παπουτσοθήκη θα έχει έτοιμα για χρήση τα παπούτσια που χρειάζονται, ενώ αυτά που δεν χρησιμοποιούνται θα πλένονται, ώστε να είναι έτοιμα για άλλη δραστηριότητα.

**ΠΡΟΤΑΣΕΙΣ ΓΙΑ ΝΕΑ ΠΑΠΟΥΤΣΙΑ**

Αν ο χρήστης παρέχει κάποια δραστηριότητα, για την οποία δεν υπάρχουν τα κατάλληλα παπούτσια εντός της παπουτσοθήκης, θα προταθούν στον χρήστη νέα παπούτσια για αγορά. Δηλαδή, η συσκευή ψάχνει στο e-shop τα κατάλληλα παπούτσια για τον χρήστη, κι όταν βρει τις καλύτερες τιμές, θα τα προτείνει στον χρήστη.