**ΑΝΑΛΥΤΙΚΟ ΕΓΧΕΙΡΙΔΙΟ ΑΝΑΦΟΡΑΣ**

Σε αυτό το εγχειρίδιο περιγράφονται αναλυτικά τα βήματα που θα πρέπει να ακολουθήσετε για να χρησιμοποιήσετε σωστά και αποδοτικά τον έξυπνο βοηθό. Στην ουσία περιγράφονται οι διαδικασίες για το πως μπορείτε να διαχειριστείτε εξ αποστάσεως τις συσκευές του σπιτιού σας, οι οποίες περιλαμβάνουν:

* θέρμανση (καλοριφέρ)
* καφετιέρα
* έξυπνη παπουτσοθήκη
* φώτα οροφής

Τα περιεχόμενα που υπάρχουν στην επόμενη σελίδα θα σας βοηθήσουν να περιηγηθείτε γρήγορα στο κομμάτι που θέλετε να ανατρέξετε.

**Πίνακας περιεχομένων**

[1. ΣΚΟΠΟΣ 3](#_Toc90831000)

[2. ΕΦΑΡΜΟΓΗ 3](#_Toc90831001)

[2.1 ΠΡΟΣΩΠΙΚΟΣ ΗΛΕΚΤΡΟΝΙΚΟΣ ΒΟΗΘΟΣ 3](#_Toc90831002)

[2.2 ΣΥΜΠΛΗΡΩΣΗ ΣΤΟΙΧΕΙΩΝ 3](#_Toc90831003)

[2.3 ΕΠΙΛΟΓΗ ΔΩΜΑΤΙΟΥ 3](#_Toc90831004)

[3. ΠΑΠΟΥΤΣΟΘΗΚΗ 3](#_Toc90831005)

[3.1 ΣΥΝΔΕΣΗ ΣΕ ΗΛΕΚΤΡΙΚΟ ΡΕΥΜΑ 3](#_Toc90831006)

[3.2 ΥΔΡΟΔΟΤΗΣΗ 4](#_Toc90831007)

[3.3 ΤΟΠΟΘΕΤΗΣΗ ΚΑΙ ΑΝΑΓΝΩΡΙΣΗ ΠΑΠΟΥΤΣΙΩΝ 4](#_Toc90831008)

[3.4 ΕΞΥΠΝΗ ΑΠΟΘΗΚΕΥΣΗ ΚΑΙ ΤΑΞΙΝΟΜΗΣΗ 4](#_Toc90831009)

[3.5 ΠΡΟΤΑΣΕΙΣ ΓΙΑ ΝΕΑ ΠΑΠΟΥΤΣΙΑ 4](#_Toc90831010)

[3.6 ΚΑΤΑΣΤΑΣΗ ΠΑΠΟΥΤΣΟΘΗΚΗΣ 4](#_Toc90831011)

[4. ΦΩΤΙΣΜΟΣ 4](#_Toc90831012)

[4.1 ΑΝΟΙΓΜΑ ΚΑΙ ΚΛΕΙΣΙΜΟ ΦΩΤΩΝ 5](#_Toc90831013)

[4.2 ΡΥΘΜΙΣΗ ΕΝΤΑΣΗΣ ΦΩΤΟΣ 5](#_Toc90831014)

[4.3 ΚΑΤΑΣΤΑΣΗ ΦΩΤΙΣΜΟΥ 5](#_Toc90831015)

[5. ΘΕΡΜΑΝΣΗ 5](#_Toc90831016)

[5.1 ΕΝΕΡΓΟΠΟΙΗΣΗ ΚΑΙ ΑΠΕΝΕΡΓΟΠΟΙΗΣΗ ΘΕΡΜΑΝΣΗΣ 6](#_Toc90831017)

[5.2 ΡΥΘΜΙΣΗ ΘΕΡΜΟΚΡΑΣΙΑΣ 6](#_Toc90831018)

[5.3 ΚΑΤΑΣΤΑΣΗ ΘΕΡΜΑΝΣΗΣ 6](#_Toc90831019)

[6. ΚΑΦΕΤΙΕΡΑ 6](#_Toc90831020)

[6.1 ΕΝΕΡΓΟΠΟΙΗΣΗ ΚΑΙ ΑΠΕΝΕΡΓΟΠΟΙΗΣΗ ΚΑΦΕΤΙΕΡΑΣ 6](#_Toc90831021)

[6.2 ΠΑΡΑΣΚΕΥΗ ΚΑΦΕ 6](#_Toc90831022)

[6.3 ΚΑΤΑΣΤΑΣΗ ΚΑΦΕΤΙΕΡΑΣ 7](#_Toc90831023)

# **ΣΚΟΠΟΣ**

Σκοπός του παρόντος εγχειριδίου είναι να δώσει αρκετές πληροφορίες, κυρίως στους μη ειδικούς, για να χειρίζονται με τον βέλτιστο δυνατό τρόπο την εφαρμογή (τον προσωπικό βοηθό) και τις ηλεκτρικές συσκευές που διαχειρίζονται αυτήν. Όλες οι λειτουργίες θα επεξηγηθούν όσο το δυνατόν πιο αναλυτικά, ώστε να είστε σε θέση να κάνετε ορθή απασφαλμάτωση, σε περίπτωση που κάτι δεν συμβεί όπως θα έπρεπε.

# **ΕΦΑΡΜΟΓΗ**

## **2.1 ΠΡΟΣΩΠΙΚΟΣ ΗΛΕΚΤΡΟΝΙΚΟΣ ΒΟΗΘΟΣ**

Η εφαρμογή έχει ως σκοπό την ηλεκτρονική διαχείριση των συσκευών σας. Υπάρχουν ορισμένα δωμάτια που έχουν ήδη εγκατασταθεί, τα οποία μπορείτε να διαχειρίζεστε με πλήρη έλεγχο.

## **2.2 ΣΥΜΠΛΗΡΩΣΗ ΣΤΟΙΧΕΙΩΝ**

Ο προσωπικός βοηθός, πρέπει να έχει στοιχεία για την ημέρα και την ώρα πριν λειτουργήσει. Μόλις ανοίξει, δηλαδή η εφαρμογή, θα ζητηθούν στοιχεία για την ώρα σε 24ωρη μορφή ΩΩ:ΛΛ:ΔΔ και ημερομηνία σε μορφή ΗΗ/ΜΜ/ΕΕΕΕ (όπου Ω: η Ώρα, Λ: τα λεπτά, Δ: τα δευτερόλεπτα, Η: η ημέρα, Μ: ο μήνας και Ε: το έτος).

Κατόπιν, θα ζητηθεί και ένα ημερήσιο πρόγραμμα, μέσα στο οποίο θα βάλετε τις δραστηριότητές σας. Έτσι, ο προσωπικός βοηθός θα μπορεί να διαχειρίζεται αυτόματα ορισμένες λειτουργίες, εφόσον δεν τις έχετε ήδη τακτοποιήσει.

## **2.3 ΕΠΙΛΟΓΗ ΔΩΜΑΤΙΟΥ**

Μπορείτε να επιλέξετε ποιο δωμάτιο θα διαχειριστείτε μέσω του προσωπικού βοηθού. Με το ομώνυμο κουμπί «επιλογή δωματίου», μπορείτε να περιηγηθείτε διαδραστικά σε όλα τα δωμάτια του σπιτιού σας και να ελέγξετε όποιες ηλεκτρικές συσκευές είναι εγκατεστημένες σε αυτά.

# **ΠΑΠΟΥΤΣΟΘΗΚΗ**

## **3.1 ΣΥΝΔΕΣΗ ΣΕ ΗΛΕΚΤΡΙΚΟ ΡΕΥΜΑ**

Αρχικά, για την ορθή λειτουργία της παπουτσοθήκης, καλείστε να την συνδέσετε στο ηλεκτρικό ρεύμα, μέσω δηλαδή μίας πρίζας. Ύστερα, θα μπορείτε να την ενεργοποιήσετε πηγαίνοντας στην εφαρμογή και πατώντας το κουμπί «Ενεργοποίηση παπουτσοθήκης, αφού πρώτα επιλέξετε το δωμάτιο, στο οποίο βρίσκεται η παπουτσοθήκη.

## **3.2 ΥΔΡΟΔΟΤΗΣΗ**

Η παπουτσοθήκη έχει τη δυνατότητα σύνδεσης σε κάποια παροχή νερού, ώστε να πλένει τα παπούτσια σας όταν αυτό κρίνεται αναγκαίο. Επομένως, καλείστε να συνδέσετε με παροχή νερού την παπουτσοθήκη σας (η σύνδεση γίνεται από την πίσω πλευρά της συσκευής). Η διαδικασία του πλυσίματος είναι αυτόματη. Ωστόσο, εάν το επιθυμείτε, μπορείτε να στείλετε χειροκίνητα, μέσω της εφαρμογής, ένα ζευγάρι παπούτσια για πλύσιμο.

## **3.3 ΤΟΠΟΘΕΤΗΣΗ ΚΑΙ ΑΝΑΓΝΩΡΙΣΗ ΠΑΠΟΥΤΣΙΩΝ**

Στο κάτω-δεξιά μέρος της παπουτσοθήκης, αντικρίζεται η εσοχή στην οποία μπορεί να τοποθετηθεί ένα ζευγάρι παπουτσιών. Για την αποθήκευση όποιου ζευγαριού παπουτσιών σας, τοποθετήστε τα στην εσοχή αυτή και η παπουτσοθήκη θα το αποθηκεύσει αυτόματα. Μία άλλη διαδικασία, που γίνεται επίσης αυτόματα, είναι η αναγνώριση των παπουτσιών. Δεν χρειάζεται από την πλευρά σας να ορίσετε τον τύπο ή τον βαθμό καθαριότητας του παπουτσιού σας, καθώς αυτές οι δύο ενέργειες πραγματοποιούνται αυτόματα. Αυτές τις πληροφορίες (βαθμός καθαριότητας και τύπος παπουτσιού) μπορείτε να τις δείτε και μέσω του προσωπικού βοηθού.

## **3.4 ΕΞΥΠΝΗ ΑΠΟΘΗΚΕΥΣΗ ΚΑΙ ΤΑΞΙΝΟΜΗΣΗ**

Εφ’ όσον έχετε ενεργοποιήσει την έξυπνη αποθήκευση και ταξινόμηση στην εφαρμογή, η παπουτσοθήκη θα αρχίσει να ταξινομεί, ανάλογα με το ημερήσιο πρόγραμμά σας, όλα τα παπούτσια. Ανάλογα με τις ημερήσιες δραστηριότητές σας, η παπουτσοθήκη θα έχει έτοιμα για χρήση τα παπούτσια που χρειάζονται, ενώ αυτά που δεν χρησιμοποιούνται θα πλένονται, ώστε να είναι έτοιμα για κάποια άλλη δραστηριότητα.

## **3.5 ΠΡΟΤΑΣΕΙΣ ΓΙΑ ΝΕΑ ΠΑΠΟΥΤΣΙΑ**

Σε περίπτωση που δεν υπάρχουν διαθέσιμα παπούτσια στην παπουτσοθήκη, τα οποία να ταιριάζουν με κάποια δραστηριότητα της ημέρας, ο προσωπικός βοηθός θα σας προτείνει νέα παπούτσια για αγορά από κάποιο διαδικτυακό κατάστημα. Δηλαδή, η συσκευή ψάχνει σε e-shop’s τα κατάλληλα παπούτσια για εσάς, κι όταν βρίσκονται οι καλύτερες τιμές, θα στέλνονται μέσω της εφαρμογής τα καλύτερα δυνατά αποτελέσματα.

## **3.6 ΚΑΤΑΣΤΑΣΗ ΠΑΠΟΥΤΣΟΘΗΚΗΣ**

Με το πάτημα του κουμπιού «κατάσταση παπουτσοθήκης» μπορείτε να ενημερωθείτε για το εάν η παπουτσοθήκη σας λειτουργεί σωστά, εάν χρειάζεται ή όχι καθάρισμα, εάν χρειάζεται αλλαγή σε κάποιο εξάρτημα και εάν έχει αποσυνδεθεί από την παροχή νερού.

# **ΦΩΤΙΣΜΟΣ**

Ορισμένες από τις συσκευές που μπορείτε να ελέγξετε μέσω του προσωπικού βοηθού είναι και τα φώτα οροφής του σπιτιού σας. Για την ενεργοποίηση και απενεργοποίηση των φώτων, πρέπει πρώτα να επιλέξετε το δωμάτιο στο οποίο θέλετε να γίνει μία τέτοια ενέργεια. Πατήστε το κουμπί «επιλογή δωματίου», για να κατευθυνθείτε στο δωμάτιο που θέλετε να διαχειριστείτε τα φώτα.

## **4.1 ΑΝΟΙΓΜΑ ΚΑΙ ΚΛΕΙΣΙΜΟ ΦΩΤΩΝ**

Αφού γίνει η επιλογή δωματίου, μπορείτε να ανοίξετε το φως πατώντας το κουμπί «άνοιγμα φωτός». **Σημείωση**: Σε περίπτωση που το φως στο επιλεγμένο δωμάτιο είναι ήδη αναμμένο, τότε το κουμπί «άνοιγμα φωτός» θα είναι απενεργοποιημένο. Ενεργοποιημένο θα είναι μόνο το κουμπί «κλείσιμο φωτός» για το σβήσιμο του φωτός στο επιλεγμένο δωμάτιο.

Ανάλογα, για να σβήσετε το φως του επιλεγμένου δωματίου, πρέπει να πατηθεί το κουμπί «κλείσιμο φωτός». **Σημείωση**: εάν το φως είναι ήδη σβηστό, τότε το κουμπί για το κλείσιμο του φωτός θα είναι απενεργοποιημένο. Αυτό σημαίνει ότι θα μπορείτε να πατήσετε μόνον το κουμπί «άνοιγμα φωτός», το οποίο ανοίγει το φως.

## **4.2 ΡΥΘΜΙΣΗ ΕΝΤΑΣΗΣ ΦΩΤΟΣ**

Αφού έχετε επιλέξει δωμάτιο για την διαχείριση του φωτός οροφής, μπορείτε να διαχειριστείτε την ένταση αυτού πατώντας το κουμπί «ρύθμιση έντασης φωτός». Η δυνατότητα αυτή είναι ενεργοποιημένη μόνο όταν το φως είναι ήδη αναμμένο.

Υπάρχουν τρεις επιλογές ρύθμισης της έντασης του φωτός: χαμηλή ένταση, μέτρια ένταση και υψηλή ένταση. Με το κουμπί «χαμηλή ένταση» ορίζετε την ένταση του συγκεκριμένου φωτός σε χαμηλή, ενώ με το κουμπί «μέτρια ένταση» ορίζετε την ένταση του συγκεκριμένου φωτός σε μέτρια. Τέλος, με το κουμπί «υψηλή ένταση» ορίζετε την ένταση του συγκεκριμένου φωτός σε υψηλή.

## **4.3 ΚΑΤΑΣΤΑΣΗ ΦΩΤΙΣΜΟΥ**

Ο προσωπικό βοηθός σας δίνει και την δυνατότητα να δείτε την κατάσταση του φωτός στο δωμάτιο που έχετε επιλέξει. Πατώντας το κουμπί «κατάσταση φωτισμού» μπορείτε να βλέπετε πληροφορίες για το επιλεγμένο φωτιστικό. Για παράδειγμα, αν χρειάζεται αλλαγή η όχι η λάμπα.

# **ΘΕΡΜΑΝΣΗ**

Ο προσωπικό σας βοηθός σας δίνει την δυνατότητα να ελέγχετε τα σώματα (καλοριφέρ) στο δωμάτιο που εσείς έχετε επιλέξει. Για την διαχείριση της θέρμανσης είναι αναγκαίο να έχετε επιλέξει πρώτα ένα δωμάτιο πατώντας το κουμπί «επιλογή δωματίου».

## **5.1 ΕΝΕΡΓΟΠΟΙΗΣΗ ΚΑΙ ΑΠΕΝΕΡΓΟΠΟΙΗΣΗ ΘΕΡΜΑΝΣΗΣ**

Η θέρμανση(καλοριφέρ) σε ένα δωμάτιο που έχετε επιλέξει, μπορεί να ενεργοποιηθεί πατώντας το κουμπί «άνοιγμα θέρμανσης». Σε περίπτωση που το καλοριφέρ στο επιλεγμένο δωμάτιο λειτουργεί ήδη, το κουμπί αυτό δεν δύναται να πατηθεί. Σε αυτή την περίπτωση μπορείτε μόνο να απενεργοποιήσετε το σώμα πατώντας το κουμπί «κλείσιμο θέρμανσης».

Ομοίως, σε περίπτωση που το καλοριφέρ στο επιλεγμένο δωμάτιο δεν λειτουργεί, το κουμπί «κλείσιμο θέρμανσης» δεν γίνεται να πατηθεί. Μπορείτε μόνο να ενεργοποιήσετε το σώμα πατώντας το κουμπί «άνοιγμα θέρμανσης».

## **5.2 ΡΥΘΜΙΣΗ ΘΕΡΜΟΚΡΑΣΙΑΣ**

Όταν η θέρμανση στο δωμάτιο που έχετε επιλέξει είναι ενεργοποιημένη, πατώντας το κουμπί «ρύθμιση θερμοκρασίας» μπορείτε να ελέγξετε το πόση ζέστη θα βγαίνει από το σώμα. Συγκεκριμένα, πατώντας το κουμπί «θέρμανση: ζεστό» το σώμα ξεκινάει να βγάζει ζεστό αέρα, ενώ πατώντας το κουμπί «θέρμανση κρύο» το σώμα βγάζει κρύο αέρα.

## **5.3 ΚΑΤΑΣΤΑΣΗ ΘΕΡΜΑΝΣΗΣ**

Ένα ιδιαίτερο χαρακτηριστικό του έξυπνου βοηθού είναι ότι μπορεί να εξάγει στοιχεία για την κατάσταση ενός καλοριφέρ. Πατήστε το κουμπί «κατάσταση θέρμανσης». Στην οθόνη σας θα εμφανιστούν πληροφορίες για το σώμα που βρίσκεται στο δωμάτιο της επιλογή σας. Οι πληροφορίες αυτές περιλαμβάνουν μεταξύ άλλων την κατάσταση του σώματος και εάν είναι αναγκαία (ή όχι) η εξαέρωσή του.

# **ΚΑΦΕΤΙΕΡΑ**

## **6.1 ΕΝΕΡΓΟΠΟΙΗΣΗ ΚΑΙ ΑΠΕΝΕΡΓΟΠΟΙΗΣΗ ΚΑΦΕΤΙΕΡΑΣ**

Αφού επιλέξετε μέσω του κουμπιού «επιλογή δωματίου» το δωμάτιο του σπιτιού, στο οποίο βρίσκεται η καφετιέρα, μπορείτε να την ενεργοποιήσετε και να την θέσετε σε λειτουργία πατώντας το κουμπί «ενεργοποίηση καφετιέρας». **Σημείωση**: εάν η καφετιέρα είναι ήδη ενεργοποιημένη, το κουμπί ενεργοποίησης δεν θα είναι διαθέσιμο για πάτημα.

Εάν θέλετε να απενεργοποιήσετε την καφετιέρα, πατήστε το κουμπί «απενεργοποίηση καφετιέρας». **Σημείωση**: εάν η καφετιέρα είναι ήδη απενεργοποιημένη, το κουμπί απενεργοποίησης δεν θα είναι διαθέσιμο για πάτημα.

## **ΠΑΡΑΣΚΕΥΗ ΚΑΦΕ**

Για την Παρασκευή καφέ τα βήματα που πρέπει να ακολουθήσετε είναι: βάλτε νερό στο δοχείο νερού της καφετιέρας, τοποθετήστε το φίλτρο καφέ και τον καφέ στην καφετιέρα. Όταν αυτά τα βήματα ολοκληρωθούν, θα είστε σε θέση να πατήσετε το κουμπί «παρασκευή καφέ». Τότε η καφετιέρα σας θα ξεκινήσει να παράγει καφέ. Μόλις η παρασκευή καφέ ολοκληρωθεί, μπορείτε να σερβίρετε τον καφέ σας σε μία κούπα ή φλιτζάνι, καθώς επίσης και να προσθέσετε γάλα ή ζάχαρη εφόσον το επιθυμείτε.

## **6.3 ΚΑΤΑΣΤΑΣΗ ΚΑΦΕΤΙΕΡΑΣ**

Πατώντας το κουμπί «κατάσταση καφετιέρας» μπορείτε να δείτε στην οθόνη σας πληροφορίες για την κατάσταση της συσκευής αυτής. Τέτοιες πληροφορίες αφορούν το εάν η καφετιέρα θέλει καθάρισμα, επαναγέμιση καφέ ή επαναγέμιση νερού.